ai4bharat/Pralekha huggingface dataset:
وزارت دفاع
سارنگ 20 جولائی 2021 کو روس میں میکس ائیر شو میں اپنے فضائی کرتب کا مظاہرہ کرے گا
نئی دہلی20 جولائی2021: بھارتی فضائیہ آئی اے ایف کی سارنگ ہیلی کاپٹرڈسپلے ٹیم روس کے زوکووسکی انٹر نیشنل ہوائی اڈے پر منعقد ہونےوالے میکس انٹر نیشنل ائیر شو میں پہلے بار فضائی کرتب کا مظاہرہ کرنے کے لئے پوری طرح تیار ہے۔ یہ ائیر شو ہردوسال میں منعقد ہوتا ہے۔ اس سال کا ایڈیشن 20 جولائی 2021 سے 25 جولائی 2021 تک منعقد ہوگا۔
یہ پہلا موقع ہے کہ جب سارنگ ٹیم اپنے میک ان انڈیا دھرو ایڈوانس لائف ہیلی کاپٹروں کے ساتھ روس میں اپنے چار ہیلی کاپٹروں کے ساتھ ایکروبیٹکس ڈسپلے  کرکے ہوائی کرتب پیش کررہا ہے۔ یہ ہندوستان ایروناٹکس لمیٹیڈ  کے ہیلی کاپٹرس جدید ترین ایوانکس سے لیس ہیں ، جو انہیں فوجی ہوابازی کے لئے انتہائی مناسب بناتے ہیں۔ بھارتی فضائیہ کے علاوہ بھارتی فوج ، بھارتی بحریہ اور انڈین کوسٹ گارڈ بھی یہ ہیلی کاپٹر آپریٹ کرتے ہیں ۔
سارنگ ٹیم 2003 میں بنگلور میں تشکیل دی گئی تھی اور اس کا پہلا بین الاقوامی مظاہرہ 2004 میں سنگاپور میں ایشین ایرواسپیس ائیر شو میں کیا گیا تھا تب سے سارنگ نے اب تک متحدہ عرب امارات ، جرمنی ، برطانیہ ، بحرین ، ماریشس اور سری لنکا میں ہوائی شوزاوررسمی مواقع میں بھارتی ہوابازی کی نمائندگی کی ہے۔ قومی اور بین الاقوامی مقامات پر ایروبیٹکس مظاہروں ک ےعلاوہ ٹیم نے 2013 میں اتراکھنڈ میں آپریشن راحت ، 2017 میں کیرالہ میں سائیکلون اوکھی اور 2018 میں کیرالہ میں آپریشن کرونا فلڈریلیف جیسی آفات ،راحت مشنوں اور بہت سی انسانی ہمدردی کی بنیاد پر مدد میں حصہ لیا ہے۔
مکانات اور شہری غریبی کے خاتمے کی وزارت
پردھان منتری آواس یوجنا – شہری سے جُڑی کریڈٹ لنکڈ سبسڈی اسکیم  کے تحت ابھی تک 20.76 لاکھ مستفیدین کو سود کی سبسڈی کے 48095 کروڑروپے جاری کئے گئے
مکان اورشہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں بتایا کہ حکومت پردھان منتری آواس یوجنا –شہری سے جڑی کریڈٹ لنکڈ سبسڈی اسکیم  کے تحت گھر کے لون پر سود کی سبسڈی فراہم کرتی ہے۔ سود کی یہ سبسڈی قرض فراہم کرنے والے اداروں کے ذریعہ براہ راست مستفیدین کے کھاتے میں بھیج دی جاتی ہے،جس سے گھر کے لئے قرض لینے اور ماہانہ قسطیں  جمع کرنے میں آسانی ہوتی ہے۔سی ایل ایس ایس کی تفصیلات نیچے کے جدول میں دی گئی ہیں:
|
|
نمبر شمار
|
|
تفصیلات
|
|
ای ڈبلیو ایس
|
|
ایل آئی جی
|
|
ایم آئی جی-1
|
|
ایم آئی جی -2
|
|
1.
|
|
اسکیم کی مدت
|
|
17.06.2015 تا 31.03.2022
|
|
01.01.2017 تا 31.03.2021
|
|
2.
|
|
گھر کی سالانہ آمدنی
|
|
3,00,000/-تک
|
|
3,00,001/- سے 6,00,000/-تک
|
|
6,00,001/- سے 12,00,000/-تک
|
|
12,00,001/- سے 18,00,000/-تک
|
|
3.
|
|
رہائشی اکائی کا رقبہ مربع میٹر میں
|
|
30#
|
|
60#
|
|
160
|
|
200
|
|
4.
|
|
سودکی سبسڈی 
|
|
6.5%
|
|
4.0%
|
|
3.0%
|
|
5.
|
|
قرض کی زیادہ سے زیادہ مدت
|
|
20 سال
|
|
6.
|
|
سودکی سبسڈی کے لئے ہاؤسنگ لون کی رقم
|
|
6,00,000/-
|
|
9,00,000/-
|
|
12,00,000/-
پردھان منتری آواس یوجنا –شہری مشن سے جڑے سی ایل ایس ایس کو نافذکرنے کے لئے وزارت نے تین مرکزی نوڈل ایجنسیوں کی نشاندہی کی ہے ، نیشنل ہاؤسنگ بینک  اور ہاؤسنگ اینڈ اربن ڈیولپمنٹ کارپوریشن لمٹیڈ  اور اسٹیٹ بینک آف انڈیا  تاکہ یہ بینک قرض فراہم کرنے والے اداروں  کو سبسڈی کی رقم بھیج سکیں ۔ سی این اے نے سی ایل ایس ایس کے نفاذ کے لئے پی ایل آئی [بینکوں ،ہاؤسنگ فائنانس کمپنیوں ، نان بینکنگ فائنانشیل کمپنی – مائیکروفائنانس انسٹی ٹیوشن وغیرہ ] کے ساتھ مفاہمت ناموں پر دستخط کئے ہیں۔
سودکی سبسڈی حاصل کرنے کے خواہشمندامیدواروں کو ان پی ایل آئی  سے رابطہ کرنا پڑتا تھا، جنہوں نے تین مرکزی نوڈل ایجنسیوں میں سے کسی ایک کے ساتھ مفاہمت نامے پردستخط کئے ہیں۔اس کے بعددرخواست گزار کو متعلقہ بینک /ایچ ایف سی کی طرف سے ضروری قرار دئے گئے کاغذات کو بھرنے کے ساتھ ساتھ دیگر تقاضوں کو پورا کرنا پڑتا تھا۔ اس کے بعدسی ایل ایس ایس کے تحت سودکی سبسڈی حاصل کرنے کا اہل پائے جانے والے امیدوار کی درخواست کو متعلقہ پی ایل آئی مرکزی نوڈل ایجنسی  کو بھیج دیتا تھا ،جس کے ساتھ اس نے مفاہمت نامے پردستخط کئے ہیں تاکہ سودکی سبسڈی جاری کی جاسکے ۔کاغذات کی جانچ پڑتال کرنے کے بعد سی این اے ،پی ایل آئی کے ذریعہ درخواست گزار کے ہاؤسنگ لون اکاؤنٹ میں سودکی سبسڈی بھیج دیتی تھی۔
پردھان منتری آواس یوجنا-شہری سے جڑے سی ایل ایس ایس کے تحت ابھی تک 20.76 لاکھ مستفیدین کو سودکی سبسڈی کے لئے 48095 کروڑروپے جاری کئے جاچکے ہیں۔
دعووں کی موثر اور شفاف پروسیسنگ اور مستفیدین کو سودکی سبسڈی آسانی سے فراہم کرنے کے لئے حکومت نے سی ایل ایس ایس آواس پورٹل  لانچ کیا ہے۔اس پورٹل کو مستفیدین آسانی سے استعمال کرسکتے ہیں۔پورٹل پر سی ایل ایس ایس ٹریکر بھی ہے ، جو مستفیدین کو اپنی درخواست کی حالت کا پتہ لگانے میں مدد کرتا ہے ۔سی ایل اے پی پر مستفیدین کو سودکی سبسڈی کی درخواست کی حالت کے بارے میں بتانے کے لئے ایس ایم ایس الرٹ بھیجنے کا بھی انتظام ہے۔
نوجوانوں کے امور اور کھیل کود کی وزارت
کھیلوں کے مرکزی وزیر کرن رجیجو نے برکس یوتھ سربراہ میٹنگ سے خطاب کیا
کووڈ-19 کے دوران ہندوستانی نوجوان رضاکاروں کے ذریعے کئے گئے کام کو اجاگر کیا
نوجوانوں کے امور اور کھیلوں کے مرکزی وزیر جناب کرن رجیجو نے منگل کے روز ایک ورچوئل پروگرام کے ذریعے برکس وزرا کی میٹنگ اور پانچویں برکس یوتھ سربراہ میٹنگ میں شرکت کی۔ اس موقع پر اظہار خیال کرتے ہوئے جناب کرن رجیجو نے جاری کورونا عالمی وبا سے نمٹنے میں دنیا بھر کے نوجوانوں کے تعاون کی اہمیت پر زور دیا۔
عالمی فورم میں بھارت کی مثال پیش کرتے ہوئے جناب کرن رجیجو نے کہا کہ آج ہماری دنیا کی اس سنگین حقیقت میں بھی ہم نے دیکھا کہ دنیا میں اب بھی سب ساتھ کھڑے ہیں۔ نوجوان، نوجوان مرد اور خواتین اپے لوگوں کو سیکورٹی اور تحفظ کی طرف لے گئی ہیں اور سب سے اہم بات یہ ہے کہ تمام منفی باتوں کے باوجود امیداور ترقی کی کرن نظر آتی ہے۔ اکیلے ہندوستان میں 10 لاکھ سے زیادہ لوگوں، رضاکاروں نے کووڈ-19 سے پیدا ہونے والے براہ راست خطرے سے لڑنے کے لئے قدم اٹھایا ہے اور اس وبا کے اثرات سے نمٹنے کے لئے مدد کررہے ہیں۔
نہرو یووا کیندر سنگٹھن  کے نوجوان رضا کار نیشنل سروس اسکیم  کے رضاکار، بھارت اسکاڈس اور گائیڈس کے رضا کار ہندوستان بھر میں کووڈ-19 کے خلاف جنگ میں پیش پیش رہے ہیں اور سول انتظامیہ کے ساتھ کام کررہے ہیں اور عالمی وبا سے نمٹنے میں بزرگوں اور غریبوں کی مدد کررہے ہیں اور کووڈ کے مریضوں کو خون کا عطیہ اور پلازمہ دے رہے ہیں۔ اس لئے سب ہی لوگ ہندوستانی رضاکاروں کے اقدامات کی تعریف بھی کررہے ہیں۔
امن اور ترقی کے مقاصد کے حصول کے لئے تمام برکس ملکوں کو تعاون اور حمایت دینے کی ضرورت کے بارے میں اور برکس ملکوں کی طاقت کو بڑھانے کی ضرورت کے بارے میں اظہار خیال کرتے ہوئے جناب کرن رجیجو نے کہا کہ دراصل ہم برکس ملکوں کے طور پر ایک نئے عزم کے ساتھ مضبوطی سے مل کر کھڑے ہیں۔
مشترکہ چیلنجوں کے ساتھ ہماری توانائی متحرک ہوئی ہے اور مشترکہ قرار دادوں میں بھی ہم کو صحت کی تعلیم، ثقافت، آرٹ اور تجارت میں عالمی وعلاقائی ضرورتوں کی حمایت کرنی چاہئے۔ انہوں نے رضاکاریت میں ترقی کے لئے ایک زبردست ومضبوط بنیادی ڈھانچے کی تشکیل کی ضرورت پر زور دیا، جو برکس ملکوں کے طور پر ہماری کوشش کے لئے اہم ثابت ہوں گی۔
اپنے خطاب کے اختتام پر جناب رجیجو نے کہا کہ ہندوستان وقتا فوقتا ہونے والی برکس لیڈروں کی سربراہ میٹنگ کے دوران ملک کے وزیراعظم کی جانب سے برکس کے لئے پیش کئے گئے نظریات اور عزم کو آگے بڑھانے کے تئیں پرعزم ہے۔ میں ایک بار پھر عالمی امن اور ہم آہنگی کے اپنے عزم کو دوہراتا ہوں۔
..........................................
م ن، ح ا، ع ر
U-7744
(Visitor Counter : 133
صدر جمہوریہ کا سکریٹریٹ
فلپائن میں صدر جمہوریۂ ہند نے میں ہندوستانی برادری سے خطاب کیا؛ ان سے اختراع، سرمایہ کاری، تحقیق اور تعلیم کے شعبوں میں ہندوستان کے ذریعے پیش کیے جانے والے مواقع سے فائدہ اٹھانے کی اپیل کی
نئی دہلی،20 اکتوبر/ صدر جمہوریۂ ہند جناب رام ناتھ کووند نے آج  منیلا میں فلپائن میں ہندوستان کے سفیر جناب جے دیپ مجمدار کے ذریعے دیئے گئے ہندوستانی برادری کے استقبالیے میں شرکت کی۔
حاضرین سے خطاب کرتے ہوئے صدر جمہوریہ نے کہا کہ فلپائن میں ہندوستانی برادری کی موجودگی دونوں ممالک کے درمیان دہائیوں سے دوستی کا ایک مضبوط رابطہ ہے۔ ہند نژاد لوگوں کی تعداد میں گذشتہ چند برسوں میں یہاں پر بہت زیادہ اضافہ ہوا ہے۔ وہ سبھی فلپائن کی معیشت اور معاشرے کے فروغ میں تعاون کر رہے ہیں۔ اور فلپائن میں ہندوستان اور ہندوستانیوں کی امیج کو بہتر بنا رہے ہیں۔
صدر جمہوریہ نے کہا کہ ایک نیے ہندوستان کی تعمیر کرنے کی ہماری کوشش میں ہمیں ہند نژاد لوگوں کی حمایت اور مدد کی ضرورت ہے۔ انھوں نے اختراع، سرمایہ کاری، تحقیق اور تعلیم کے شعبوں میں آج ہندوستان میں جو مواقع ان کے لیے دستیاب ہیں ان کا فائدہ اٹھانے کی اپیل کی۔ انھوں نے کہا کہ ہندوستان کے بڑے اقدامات، مثلاً میک ان انڈیا، ڈیجیٹل انڈیا، اسکل انڈیا، گنگا کی صفائی کا پروجیکٹ، سووچھ بھارت مشن، اسمارٹ سٹی اور جل جیون مشن میں ان کی شرکت کی ضرورت ہے۔
صدر جمہوریہ نے کہا کہ فلپائن میں ہندوستانی کمپنیوں کی سرمایہ کاری اور موجودگی کے معاملے میں ہندوستان کے دو طرفہ اقتصادی معاملات میں بہتری آرہی ہے۔ ہندوستان اور فلپائن کی تجارت بڑھ کر تقریباً 2.5 بلین امریکی ڈالر تک پہنچ چکی ہیں لیکن تیزی سے ترقی کرنے والی ہماری دونوں معیشتوں کے لیے ہماری دو طرفہ تجارت کا دائرہ کار ابھی زیادہ وسیع نہیں ہے۔ ابھی بہت زیادہ امکانات ہیں جن کا فائدہ اٹھانے کی ضرورت ہے۔ انھوں نے اس بات پر اعتماد کا اظہار کیا کہ ہندوستانی برادری کی پہل اور کاروباری اقدام سے دونوں ممالک کی خوشحالی کے لیے ہم بہت کچھ کرسکتے ہیں۔
اس سے قبل دن میں صدر جمہوریہ نے کیزون سٹی میں مریم کالج میں شہر کے میئر اور دیگر معززین کی موجودگی میں مہاتما گاندھی کے مجسمے کی نقاب کشائی کی۔ اس موقع پر خطاب کرتے ہوئے صدر جمہوریہ نے کہا کہ مہاتما گاندھی کا مجسمہ فلپائن کے لوگوں کے لیے ہندوستان کے عوام کی جانب سے ایک تحفہ ہے لیکن مہاتما گاندھی کا تعلق سبھی ثقافتوں اور تمام معاشروں سے ہے۔ ہمیں توقع ہے کہ وہ سبھی کے لیے امن، ہم آہنگی اور پائیدار ترقی کے ہمارے مشترکہ سفر میں ہماری رہنمائی کرتے رہیں گے۔
کل صبح  صدر جمہوریہ دو ملکوں کے اپنے سرکاری دورے کے آخری مرحلے میں جاپان کے لیے روانہ ہوجائیں گے۔
۔ ۔ ۔ ۔ ۔ ۔ ۔ ۔ ۔

U. No. 4666
(Visitor Counter : 42
خواتین اور بچوں کی ترقیات کی وزارت
محترمہ اسمرتی زوبین ایرانی نے مکمل ذہنی اور جسمانی تندرستی کے لئے یوگا کو اپنی روزمرہ کی زندگی میں اختیار کرنے کی اپیل کی
نئی دہلی، 21 جون: خواتین و اطفال کی بہبود اور ٹیکسٹائل کی مرکزی وزیر محترمہ اسمرتی زوبین ایرانی نے کہا ہے کہ ساتویں بین الاقوامی یوم یوگا ‘یوگا فار ویلنیس’ کا موضوع اب پہلے سے کہیں زیادہ اہم ہے۔ انہوں نے لوگوں سے اپیل کی کہ وہ اپنی روزمرہ کی زندگیوں میں یوگا کو مکمل ذہنی اور جسمانی تندرستی کے لئے اختیار کریں۔ ایک ٹویٹ پیغام میں، محترمہ اسمرتی زوبین ایرانی نے کہا ، ''گذشتہ سات برسوں سے آج تک عالمی سطح پر ہندوستان کی اہم وراثت یوگا کو پوری دنیا نے بہترین انداز میں اختیار کیا ہے اور مجموعی صحت وتندرستی کے لیے اس قدیم طرزکو اختیار کرنے میں دلچسپی کا مظاہرہ کیا ہے جو ملک کے لیے فخر کی بات ہے۔ محترمہ ایرانی نے #InternationalDayOfYoga کا ہیش ٹیگ بھی استعمال کیا''۔تھیم ‘یوگا فار ویلنیس’ اب پہلے سے کہیں زیادہ اہم اور خاص ہوچکاہے ، آئیے ہم اپنی مکمل ذہنی اور جسمانی تندرستی کے لئے اپنی روز مرہ زندگی میں یوگا کو اختیار کریں۔
صحت اور تندرستی کا سالانہ جشن ‘بین الاقوامی یوم یوگا’  آج پوری دنیا میں بڑے جوش و جذبے کے ساتھ منایا گیا۔ اس سال بین الاقوامی یوم یوگا کا موضوع " یوگا فار ویلنیس" تھا۔
ش ح - س ک
U NO: 5761
(Visitor Counter : 100
وزارت دفاع
فوجیوں کو ساز و سامان کی سپلائی
نئی دلّی ، 18 مارچ / رکشا راجیہ منتری جناب شری پد نائک نے آج لوک سبھا میں جناب دُشینت سنگھ اور دیگر کو ایک تحریری جواب میں بتایا ہے کہ برف میں پہنے جانے والے مخصوص چشموں ، کثیر مقصدی جوتوں کو ، جنہیں اعلیٰ طول البلد علاقوں یعنی لداخ اور سیاچن میں سپاہیوں کو فراہم کیا جاتا ہے ۔ اس طرح کی اشیاء کے سلسلے میں حصولیابی کا انحصار بھارتی بری فوج کی آپریشنل ضروریات پر ہوتا ہے ۔ اس طرح کی اشیاء کی حصولیابی طے شدہ مخصوص قواعد و ضوابط اور مروجہ اجازت نامے کے تحت کی جاتی ہے ، جو ایک جاری و ساری عمل ہے ، جس کے لئے ضروری اقدامات لگاتار پیمانے پر کئے جاتے ہیں ۔
اس کے علاوہ ، درکار منظور شدہ خوراک ، جو اعلیٰ طول البلد علاقوں میں یعنی لداخ اور سیاچن علاقوں میں سپاہیوں کو فراہم کی جاتی ہے ، اُن کے ناکافی ہونے کا کوئی معاملہ سامنے نہیں آیا ہے ۔ حکومت کی جانب سے ، اُن تمام فوجی ٹکڑیوں کے لئےخصوصی پیمانے پر راشن جاری کیا جاتا ہے ، جو 1200 فٹ کی بلندی پر تعینات رہتی ہیں ۔ راشن میں ، جو اشیاء شامل ہوتی ہیں ، وہ اشیاء سپاہیوں کی تغذیہ ضروریات کے مطابق ہوتی ہیں یعنی مختلف موسمی حالات اور بر عکس موسمی حالات میں ، اُن کی توانائی ضروریات کے لحاظ سے راشن سپلائی کیا جاتا ہے ۔ فوجیوں کو طے شدہ مقدار میں راشن فراہم کیا جاتا ہے ، جو اُن کی تغذیہ جاتی ضرورت کی تکمیل کرتا ہے اور اس میں ذائقے کا بھی لحاظ رکھا جاتا ہے ۔
۔۔۔۔۔۔۔۔۔۔۔۔۔۔۔۔۔۔۔۔

U. No. 1314
(Visitor Counter : 74
کابینہ
کابینہ نے انسٹی ٹیوٹ آف چارٹرڈ اکاؤنٹنٹس آف انڈیا اور چارٹرڈ اکاؤنٹنٹس آسٹریلیا اینڈ نیوزی لینڈ کے درمیان مفاہمت نامے کو منظوری دی
نئی دہلی، 20 اپریل 2021، وزیراعظم جناب نریندر مودی کی صدارت میں کابینہ نے انسٹی ٹیوٹ آف چارٹرڈ اکاؤنٹنٹس آف انڈیا  اور چارٹرڈ اکاؤنٹنٹس آسٹریلیا اینڈ نیوزی لینڈ  کے درمیان ایک تازہ مفاہمت نامے کو منظوری دی ہے۔
اثر:
ایم آر اے کی منشا ارکان ، طلبا اور ان کی تنظیموں کے بہترین مفاد میں باہمی طور پر مفید تعلقات قائم کرنے کی ہے اور س سے توقع ہے کہ یہ آئی سی اے آئی کے ارکان کو اپنے پروفیشنل دائرہ کار کو وسعت دینے اور دو اکاؤنٹنگ انسٹی ٹیوٹس کے درمیان کام کاجی تعلقات کو فروغ دینے کا ایک موقع فراہم کرائے گا۔ دونوں اکاؤٹینسی انسٹی ٹیوٹ کو گلوبلائزڈ ماحول میں اس پروفیشن کو درپیش نئے چیلنجوں کا مقابلہ کرنے میں قائدانہ رول ادا کرنے کا موقع ملے گا۔
فائدے:
دونوں انسٹی ٹیوٹس کے درمیان معاہدے سے توقع ہے کہ انڈین چارٹرڈ اکاؤنٹ کے لئے روزگار کی زیادہ مواقع پیدا ہوں گے اور اس سے بھارت کو مالی فائدہ بھی حاصل ہوگا۔
تفصیل:
انسٹی ٹیوٹس آف چارٹرڈ اکاؤنٹنٹس آف انڈیا  اور چارٹرڈ اکاؤنٹنٹس آسٹریلیا اینڈ نیوزی لینڈ  کے درمیان مفاہمت نامے سے دونوں باہمی طور پر اہلیت کو تسلیم کریں گے اور دونوں انسٹی ٹیوٹس کے درمیان ایک بیریجنگ میکانزم مقرر کرتے ہوئے ارکان کو داخلہ دیں گے۔آئی سی اے آئی اور سی اے۔ اے این زیڈ کا مقصد آسٹریلیا ، ینڈ نیوزی لینڈ اور بھارت میں اکاؤنٹنگ کی معلومات کے فروغ ۔ فروفیشنل اور دانشورانہ ترقی اپنے متعلقہ ارکان کے مفاد کو آگے بڑھانے اور اکاؤنٹنگ پروفیشن کی ترقی میں مثبت طریقے سے تعاون کے لئے باہمی تعاون کا فریم ورک قائم کرنا ہے۔
نفاذ کی حکمت عملی اور نشانے:
مفاہمت نامے میں دوسرے فریق کے ایسے ارکان کی، جنہوں نے امتحان، پروفیشنل پروگرام اور دونوں فریقوں کے لئے عملی تجربہ کی رکنیت کی شرائط کو پورا کرتے ہوئے رکنیت حاصل کی، اہلیت کو باہمی طور پر تسلیم کرنے کا التزام ہے۔
پس منظر:
انسٹی ٹیوٹ آف چارٹرڈ اکاؤنٹنٹس آف انڈیا  بھارت کی پارلیمنٹ کے ایک قانون، چارٹرڈ اکاؤنٹنٹ ایکٹ 1949 کے ذریعہ قائم کیا گیا ایک قانونی ادارہ ہے، جس کا مقصد بھارت میں چارٹرڈ اکاؤنٹسی کے پروفیشن کی ضابطہ بندی کرنا ہے۔ چارٹرڈ اکاؤنٹنٹس آسٹریلیا اینڈ نیوزی لینڈ  انسٹی ٹیوٹ آف چارٹرڈ اکاؤنٹنٹس ان آسٹریلیا اور نیوزی لینڈ انسٹی ٹیوٹ آف چارٹرڈ اکاؤنٹنٹس کے اکتوبر 2014 میں الحاق کے نتیجے میں قائم ہوا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3845
(
وزیراعظم کا دفتر
عالمی بینک کے جی 20 دستاویز نے ڈجیٹل عوامی بنیادی ڈھانچے کے توسط سے بھارت کی مالی شمولیت کی ستائش کی
وزیر اعظم جناب نریندر مودی نے آج عالمی بینک کی ایک تحقیق ساجھا کی جسے عالمی بینک نے اپنے جی 20 دستاویز میں شامل کیا ہے، اور اس میں کہا گیا ہے کہ بھارت نے محض 6 برسوں میں مالی شمولیت کا نشانہ حاصل کر لیا ہے جسے حاصل کرنے میں کم از کم 47 برسوں کا طویل عرصہ لگ سکتا تھا۔
وزیر اعظم نے ایکس پر پوسٹ کیا
’’ڈجیٹل عوامی بنیادی ڈھانچے کی بدولت مالی شمولیت میں بھارت کی لمبی چھلانگ!
@WorldBank کے ذریعہ تیار کردہ ایک جی 20 دستاویز نے بھارت کی نمو کے بارے میں ایک ازحد دلچسپ بات ساجھا کی ہے۔ بھارت نے محض چھ برسوں کی مدت میں مالی شمولیت کا نشانہ حاصل کر لیا ہے، جسے حاصل کرنے میں کم از کم 47 برسوں کا طویل عرصہ لگ سکتا تھا۔
ہمارا مضبوط ڈجیٹل ادائیگی کا بنیادی ڈھانچہ اور ہمارے عوام کا جذبہ قابل ستائش ہے۔ یہ تیز رفتار ترقی اور اختراع کا ایک ثبوت بھی ہے۔
https://www.news18.com/india/if-not-for-digital-payment-infra-in-6-yrs-india-would-have-taken-47-yrs-to-achieve-growth-world-bank-8568140.html‘‘
اسٹیل کی وزارت
فولاد کے شعبے میں ‘میک اِن انڈیا’اقدامات
نئی دہلی،22جولائی2019؍فولاد کے مرکزی وزیر جناب دھرمیندر پردھان نے آج لوک سبھا میں ایک تحریری جواب میں بتایا کہ گھریلو سطح پر تیار لوہا اور فولاد مصنوعات پالیسی کا اعلان 8 مئی 2017ء کو کیا گیا، جس پر 29مئی 2019ء کو نظر ثانی کی گئی۔اس کا مقصد لوہا اور فولاد کی مصنوعات کے تعلق سے میک اِن انڈیا مہم کی حوصلہ افزائی کرنا ہے۔ اس پالیسی کے تحت مرکزی حکومت کی وزارتوں؍محکموں اور ان کی ایجنسیوں کے لئے یہ ضروری ہے کہ وہ فولاد کے ایسے سامان خریدیں، جو ہندوستان میں ہی تیار کئے گئے ہوں۔
اگرچہ فولاد کا شعبہ غیر منضبط شعبہ ہے، تاہم فولاد کی درآمدات پر قدغن لگانے اور اس کی برآمدات کو بڑھاوا دینے کے لئے حکومت نے درج ذیل اقدامات کئے ہیں:
- گھریلو سطح پر تیار لوہا اور فولاد مصنوعات پالیسی 2017ء پر 29 مئی 2019ءکو نظر ثانی کی گئی۔کانٹریکٹ کے لئے کم از کم ویلیو کی حد میں کمی کی گئی اور اسے 50 کروڑ روپے سے کم کرکے 25 کروڑ روپے کر دیاگیا۔اس پالیسی کے دائرے میں اب دیگر چیزوں سے الگ انجینئرنگ پروکیورمنٹ اینڈ کنسٹرکشنکانٹریکٹ آگیا ہے۔اس طرح سے گھر میں تیار سامانوں کی کھپت کو فروغ مل رہا ہے اور درآمدات میں کمی آرہی ہے۔
- حکومت نے 53فولاد اور فولادکی مصنوعات آرڈرزجاری کئے ہیں، جن اطلاق گھریلو مصنوعات سمیت درآمدات پر بھی ہوتا ہے۔ اسٹیل کوالٹی کنٹرول آرڈر کا نفاذ عوامی مفاد میں انسانوں ، جانوروں اور پودوں کی حفاظت، ماحولیات کے تحفظ غیر منصفانہ تجارتی طریقوں کی روک تھام اور قومی سلامتی کے حق میں ہوتا ہے۔
- غیر منصفانہ خارجی مسابقت سے گھریلو صنعتوں کی حفاظت کے لئے اینٹی ڈمپنگ ڈیوٹیز اور کاؤنٹر ویلنگ جیسے مناسب تجارتی قدامات کئے ہیں۔
- حکومت کی برآمدات کے فروغ کے لئے متعدد اسکیمیں ہیں، جن میں ایم ای آئی ایس، مارکیٹ ایکسیس اینیشی ایٹیو، ایکسپورٹ پروموشن کونسل وغیرہ شامل ہیں۔
زراعت اور کاشتکاروں کی فلاح و بہبود کی وزارت
زراعت اور کاشتکاروں کی فلاح و بہبود کی وزارت
زراعت پر کووڈ-19 کا اثر
لاک ڈاؤن کے دوران، زرعی شعبے نے ہموار طریقے سے کام کیا۔ حکومت ہند نے زراعت سے متعلق سرگرمیوں کی ہموار کارروائی کو یقینی بنانے کے لیے تمام ضروری اقدامات کیے ہیں۔ کاشتکاری اور اس سے متعلقہ سرگرمیوں کو لاک ڈاؤن سے مستثنیٰ رکھا گیا تھا۔ بیج، کیڑے مار دوا، کھاد وغیرہ کے ڈیلر/دکانوں اور ان پٹ سے متعلقہ دیگر سرگرمیوں کو کھلنے کی اجازت تھی/ کسانوں کے لیے ان پٹ فراہم کرنے کی آزادی تھی۔ فارم مشینری خاص طور پر یکجا فصل کاٹنے والی مشینوں کی بین اور درون ریاستی نقل و حمل میں سہولت فراہم کی گئی تھی۔ محکمہ کے ذریعہ لیے گئے مختلف اقدامات کے نتیجے میں، ربیع کی فصل کی کٹائی کی سرگرمیوں اور موسم گرما کی فصلوں کو بونے کی سرگرمیوں دونوں کو منظم انداز میں انجام دیا گیا۔ تاہم، ملک گیر لاک ڈاؤن کی وجہ سے چھوٹے اور معمولی کاشتکاروں کی آمدنی پر کووڈ کے اثرات کا اندازہ لگانے کی کوئی آمدنی تخمینہ رپورٹ دستیاب نہیں ہے۔
زراعت اور اس سے منسلک شعبوں میں 2020-21 کے دوران 3.4 فیصد کا اضافہ ریکارڈ کیا جب کہ اسی مدت کے دوران مجموعی اقتصادی ترقی میں 7.2 فیصد کی کمی واقع ہوئی۔ گزشتہ 5 سال کے دوران زراعت اور متعلقہ شعبوں کی ترقی کی شرح ذیل میں دی گئی ہے۔
|
|
سال
|
|
ترقی 
|
|
2016-17
|
|
6.8
|
|
2017-18|
|
6.6
|
|
2018-19 #
|
|
2.6
|
|
2019-20@
|
|
4.3
|
|
2020-21|
|
3.4
|
|
ماخذ: مرکزی شماریات آفس  شماریات اور پروگرام کے نفاذ کی وزارت
|
|7 جنوری 2021 کو جاری کیے گئے، قومی آمدنی کے پہلے ایڈوانس تخمینے کے مطابق
|
|تیسرا نظر ثانی شدہ تخمینہ، # دوسرا نظر ثانی شدہ تخمینہ، @ 29 جنوری 2021 کو جاری کیے گئے 2019-20 کے لیے پہلے نظر ثانی شدہ تخمینے کے مطابق
یہ معلومات آج راجیہ سبھی میں زراعت اور کاشتکاروں کی فلاح و بہبود کے مرکزی وزیر شری نریندر سنگھ تومر نے ایک تحریری جواب میں فراہم کی۔
سٹرک ٹرانسپورٹ اور شاہراہوں کی وزارت
مرکزی وزیر نتن گڈکری نے پنویل، ممبئی میں 4,135.91 کروڑ روپے کے پانچ قومی شاہراہ پروجیکٹوں کو وقف کیا اور افتتاح کیا
روڈ ٹرانسپورٹ اور شاہراہوں کے مرکزی وزیر نے پنویل میں ٹریفک کی بھیڑ کو کم کرنے کے لیے نئی چرنر۔اُران۔جے این پی ٹی۔چوک نیشنل ہائی وے کا اعلان کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نےاتوار، 3 اپریل 2022 کو پنویل، ممبئی میں منعقدہ ایک تقریب میں 4,135.91 کروڑ روپے کی لاگت والے قومی شاہراہ کے پروجیکٹوں کا افتتاح کیا اور سنگ بنیاد رکھا ۔ ترقیاتی کام میں 3,500 کروڑ روپے کا جے این پی ٹی پورٹ روڈ کنیکٹیویٹی پروجیکٹ ملک کے لیے وقف کرنا ،اور قومی شاہراہ نمبر 48، ممبئی۔پونے ایکسپریس وے، ، کالمبولی جنکشن امپروومنٹ پروجیکٹ اور مجوزہ نوی ممبئی بین الاقوامی ہوائی اڈے کے مشرقی دروازے پر کا م کے لئے عظیم الشان تقریب کا انعقاد شامل ہیں۔
ملک کی سب سے بڑی کنٹینرز اتارنے اور چڑھانے والی بندرگاہ ، جے این پی ٹی کی رابطہ کاری کو بڑھانے کے لیے سڑک پروجیکٹ کا کام مکمل ہو گیا ہے۔ مرکزی وزیر نے نئی ممبئی ہوائی اڈے سے جڑنے والے آبی راستوں کی ضرورت کا اعادہ کیا۔ انہوں نے کہا کہ جہاز رانی کے وزیر کی حیثیت سے انہوں نے بیلا پور اور نیرول میں سامان اتارنے والے پشتے کی تعمیر کی منظوری دی تھی۔ اب ریاستی حکومت کو آبی گزرگاہوں کی حوصلہ افزائی کے لیے اس سلسلے کو مزید آگے بڑھانے کی ضرورت ہے۔ اگر آبی گزرگاہیں فعال ہوجاتی ہیں، تو کوئی بھی شخص ممبئی کے کسی بھی حصے سے 13 سے 21 منٹ کے اندر آسانی سے نوی ممبئی ہوائی اڈے پر پہنچ سکتا ہے۔ انہوں نے مزید کہا کہ ریاست کو آبی ٹیکسیوں کی دیکھ بھال کرنی چاہیے۔
وزیر نے پنویل میں ٹریفک کی بھیڑ کو کم کرنے کے لیے ایک نئی قومی شاہراہ کا اعلان کیا۔ نئی شاہراہ چرنر سے یوران-جے این پی ٹی-چوک کے راستے شروع ہوگی اور گوا-ممبئی ہائی وے، ممبئی-پونے ایکسپریس وے اور ممبئی-پونے پرانی ہائی وے سے جڑے گی۔ اس سے پنویل میں ٹریفک کو کم کرنے میں مدد ملے گی۔ مجوزہ ہائی وے میں چار سرنگیں ہیں۔ نئی شاہراہ کی لمبائی 32 کلومیٹر ہے اور اسے ‘بھارت مالا’ اسکیم کے ایک حصے کے طور پر مکمل کرنے کی تجویز ہے۔ وزیر نے مزید کہا کہ جے این پی ٹی اور مجوزہ نوی ممبئی ہوائی اڈہ ریاست کی ترقی کے انجن ہیں۔
کالمبولی جنکشن کی بہتری کے کام سے ٹریفک کی بھیڑ کو کم کرنے اور آلودگی کو کم کرنے میں بھی مدد ملے گی۔ دہلی ممبئی ہائی وے کی وجہ سے اس سڑک پر ٹریفک میں 1 لاکھ 85 ہزار گاڑیوں کا اضافہ ہوگا۔ کالمبولی جنکشن ایک جدید ترین جنکشن ہو گا، جس کی چار سطحی سڑکیں 1,200 کروڑ روپے کی لاگت سے بنیں گی۔
جناب گڈکری نے ممبئی اور نوی ممبئی پر بوجھ کو کم کرنے کے لیے 10 لاکھ کی صلاحیت کا اسمارٹ سٹی تیار کرنے کا مشورہ دیا۔ اب دور منصوبہ بند ترقی کا ہے۔ جناب گڈکری نے کہا کہ اس سے ریاست کی مجموعی ترقی بھی ہوگی۔
پچھلے سات سالوں میں، رائے گڑھ ضلع میں قومی شاہراہوں کے لیے 10,000 کروڑ روپےکی لاگت والے 18 ہائی وے پروجیکٹس کی تعمیر کے کام کو منظوری دی گئی ہے، جن میں سے پانچ مکمل ہو چکے ہیں اور 13 پر کام جاری ہے۔ مرکزی وزیر نے اس موقع پر مطلع کیا کہ حال ہی میں 1792.75 کروڑ روپے کی لاگت والے چار تعمیراتی پروگراموں کو منظوری دی گئی ہے۔ کونکن خطہ میں بھاری بارش کو پیش نظر رکھتے ہوئے وزیر موصوف نے کہا کہ کونکن کی تمام سڑکیں سیمنٹ کنکریٹ کی بنائی جائیں گی۔
محنت اور روزگار کی وزارت
پردھان منتری غریب کلیان روزگار مہم
نئی دہلی،8 فروری 2021/حکومت ہند نے دیہی علاقوں میں واپس آنے والے تارکین وطن مزدوروں اور اسی طرح دیہی علاقوں کے متاثرہ شہریوں کے لئےکووڈ-19 کے دوران روزگار اور گذربسر کے مواقع بڑھانے کے لئے 125 روزگار پر مشتمل غریب کلیان روزگار مہم  کا20 جون 2020 کو آغاز کیا تھا۔ اس ابھیان کے مقاصد تھے، متاثرہ لوگوں کو فوری طور پر روزگار اور زندگی بسر کرنے کے مواقع فراہم کرنا، سرکاری بنیادی ڈھانچے کے ساتھ دیہاتوں کو مطمئن کرنا اور آمدنی پیدا کرنے کی سرگرمیوں کو بڑھاوا دینا اور 6 ریاستوں بہار، جھارکھنڈ ،مدھیہ پردیش، راجستھان اور اترپردیش کے چنندہ 116 اضلاع میں 25 کاموں کو دھیان میں رکھتے ہوئے طویل مدتی روزگار کے مواقع کو بڑھانے کے لئے روزگار اثاثوں کی تشکیل کرنا ہے۔ حکومت ہند کی کل 12 وزارتوں/محکموں نے اس ابھیان میں حصہ لیا۔ مہم کے دوران کل 50.78 کروڑ شخص دن روزگار پیدا ہوئے ہیں۔ ابھیان کے تحت کئے گئے اخراجات کی ریاست وار تفصیلات درج ذیل ہیں:
|
|
نمبر شمار
|
|
ریاست
|
|
اخراجات
|
|
1
|
|
بہار
|
|
10,992
|
|
2
|
|
جھارکھنڈ
|
|
1,396
|
|
3
|
|
مدھیہ پردیش
|
|
6,819
|
|
4
|
|
اوڈیشہ
|
|
2,042
|
|
5
|
|
راجستھان
|
|
8,715
|
|
6
|
|
اترپردیش
|
|
9,330
|
|
|
|
کل
|
|
39,293
اس بات کی جانکاری آج لوک سبھا میں محنت اور روز گار کے وزیر مملکت  جناب سنتوش کمار گنگوار نے لوک سبھا میں پوچھے گئے ایک سوال کے تحریری جواب میں دی۔
ش ح۔ ش ت۔ج
Uno-1301
(Visitor Counter : 123
نوجوانوں کے امور اور کھیل کود کی وزارت
موبائل فلم سازی پر دو روزہ ورکشاپ کا وائی 20 مشاورتی میٹنگ اور عالمی یوم خواتین کے موقع پر انعقاد
ایس آئی ایم، این ایف ڈی سی اور پی آئی بی کے اشتراک سے 25 دیہی نوجوان خواتین کو فلم سازی کے فن سے واقف کرایا گیا
چوتھی وائی -20 مشاورتی میٹنگ 11 مارچ 2023 کو سمبیوسس انٹر نیشنل یونیورسٹی لولے، پُنے میں نوجوانوں کے امور اور کھیل کود کی وزارت کے اشتراک سے منعقد ہوئی۔ نوجوانوں کے امور اور کھیل کود کے مرکزی وزیر جناب انوراگ ٹھاکر افتتاحی تقریب میں مہمان خصوصی تھے۔
مشاورتی میٹنگ کے ساتھ ساتھ اور عالمی یوم خواتین کے موقع پر موبائل فلم سازی پر ایک ورکشاپ کا اہتمام کیا گیا، جو سمبیوسس انسٹی ٹیوٹ آف میڈیا کمیونکیشن، پریس انفارمیشن بیورو، ممبئی اور نیشنل فلم ڈیولپمنٹ کارپوریشن وزارت اطلاعات و نشریات کے اشتراک سے منعقد کیا گیا دو روزہ ورکشاپ 9 اور 10 مارچ کو سمبیوسس انسٹی ٹیوٹ آف میڈیا اینڈ کمیونکیشن، لولے میں ہوئی۔
ورکشاپ کے پہلے دن شرکاء نے فلم سازی کے رنگا رنگ شعبے کو دیکھا اور سمجھا اور موبائل فون پر فلم بنانے کے طریقے سیکھے۔ سمبیوسس کے جدید ترین اسٹوڈیو میں این ایف ڈی سی کے ماہرین نے شرکاء کو فلم سازی کے ایس شری دھر اینگر کے ذریعے فلم سازی کی تھیوری کے بارے میں بتایا۔
دوسرے دن تربیت دینے والوں نے شرکاء کو گروپوں میں تقسیم کر دیا۔ ہر گروپ کو ایک مختصر ڈاکومنٹری بنانے کے لئے کام دیا گیا۔ شرکاء نے این ایف ڈی سی ٹیم کی نگرانی میں مختصر ڈاکومنٹری فلم تیار کی اور اس کی ایڈیٹنگ کی شرکاء کو سرٹیفکیٹ دیئے گئے۔
شرکاء نے اپنے خیالات کو فلم کے ذریعے ظاہر کرنے کے لئے مختلف موضوعات کا انتخاب کیا تھا، جن میں خواتین کو بااختیار بنانے، شادی کی سماجی اہمیت جیسے موضوعات شامل ہیں۔ نوجوان خواتین نے تمام سرگرمیوں میں بے حد دلچسپی لی اور اس دو روزہ ورکشاپ میں شرکاء کو اپنی تخلیقی صلاحیتوں کو ابھارنے اور فلم سازی کے طریقے سیکھنے کا بہتر حسین موقع حاصل ہوا۔